кайсии и кайсии, приготвени или консервирани по друг начин, от Турция и лимони от Турция, наличната информация показва като цяло задоволителна степен на съответствие с приложимите изисквания за безопасност, предвидени в законодателството на Съюза, и поради това за тези стоки вече не е наложителен засилен официален контрол. Поради това вписванията в приложение I към Регламент за изпълнение (ЕС) 2019/1793 относно тези стоки следва да бъдат заличени.
 (13)
 Кодът по Комбинираната номенклатура, посочен за сусамовото семе (семена от Sesamum) в приложения I и II към Регламент за изпълнение (ЕС) 2019/1793, включва сурово и преработено сусамово семе (семена от Sesamum). От гледна точка на управлението на риска е целесъобразно в приложения I и II към Регламент за изпълнение (ЕС) 2019/1793 да се включат както суровото, така и преработеното сусамово семе (семена от Sesamum), по-специално тъй като в държавите на произход, посочени в приложения I и II към Регламент за изпълнение (ЕС) 2019/1793, рискът от суровото и преработеното сусамово семе (семена от Sesamum) е един и същ. Поради това всички описания на продуктите в приложения I и II към Регламент за изпълнение (ЕС) 2019/1793 относно сусамовото семе (семена от Sesamum) следва да бъдат изменени, за да включат както суровото, така и преработеното сусамово семе (семена от Sesamum). Освен това, за да се постигне по-добро съответствие с описанието на продукта за посочения код по Комбинираната номенклатура в Регламент (ЕИО) No 2658/87 на Съвета (5), тези продукти следва да бъдат посочени в приложения I и II към Регламент за изпълнение (ЕС) 2019/1793 единствено като „семена от Sesamum“, а не като „сусамово семе (семена от Sesamum)“.
 (14)
 Фъстъчените брашна и прахове са източник на същия риск, както и понастоящем изброените в приложения I и II към Регламент за изпълнение (ЕС) 2019/1793 форми на тези храни и фуражи. Поради това всички вписвания по отношение на фъстъците в приложения I и II към Регламент за изпълнение (ЕС) 2019/1793 следва да бъдат изменени, за да се включат фъстъчените брашна и прахове.
 (15)
 Също така, кюспетата и други твърди остатъци, дори смлени или агломерирани под формата на гранули, получени при извличането на фъстъченото масло, са източник на същия риск, както и понастоящем изброените в приложения I и II към Регламент за изпълнение (ЕС) 2019/1793 форми на тези стоки. Някои вписвания по отношение на фъстъците в приложение I към Регламент за изпълнение (ЕС) 2019/1793 не включват фъстъците в посочената по-горе форма. Поради това е целесъобразно да се изменят всички вписвания относно фъстъци в приложение I към Регламент за изпълнение (ЕС) 2019/1793, за да се включат в него кюспета и други твърди остатъци, дори смлени или агломерирани под формата на гранули, получени при извличането на фъстъченото масло.
 (16)
 Кодовете по Комбинираната номенклатура, посочени за пиперки от вида Capsicum (сладки или различни от сладки) съответно от Шри Ланка и Индия, както и за кайсии, приготвени или консервирани по друг начин, от Узбекистан, следва да бъдат изменени в Регламент за изпълнение (ЕС) 2019/1793, за да се осигури съответствие с описанието на тези стоки в приложения I и II към посочения регламент.
 (17)
 С цел